Kīlauean majakka

Kīlauean majakka on Havaijilla, Kauain saaren pohjoisimmassa kohdassa sijaitseva vuonna 1913 rakennettu majakka. Majakka rakennettiin korkean niemen kärkeen, joten se näkyi kauas merelle vaikka torni oli matala. Fresnel-linssi hankittiin Ranskasta. Vuonna 1930 majakkaan lisättiin kaksi radioantennia, jotka auttoivat sekä laivojen että lentokoneiden navigoinnissa. Pearl Harboriin kohdistuneen hyökkäyksen jälkeen majakka oli pimennettynä koko toisen maailmansodan ajan. Kauppalaivasto ja lentokoneet eivät tarvinneet enää valomajakoita 1970-luvulla, ja majakka sammutettiin. Huvialuksia varten pystytettiin vuonna 1976 kolme metriä korkean pylvään päähän moderni pyörivä loisto. Lähteet